Toidust on tänapäeval saanud odav ja tähtsusetu asi - Euroopa kodanik kulutab täna toidule 40% vähem raha kui 50 a. tagasi. Tootmiskulude vähendamiseks valitsevad turgu suured konkurentsivõimelised toidukonglomeraadid, mis on välja tõrjunud suure osa väikeseid pagariärisid, juustukodasid ja teisi väiketootjaid.  Toidureklaamides näidatavad romantilised kaadrid farmidest on lihtsalt butafooria - ka toit ise on muutunud tööstuslikuks protsessiks. Suur osa lihaloomi kasvab üles dieedil, mis koosneb peamiselt maisist, süsivesikutest, vitamiinidest ja pestitsiididest - ikka selleks, et need võimalikult kiiresti ja võimalikult odavalt kaubandusse jõuaksid.